ddrg/super_eurlex huggingface dataset:
I.

De medlemsstater, der EBD-behandler resultaterne af undersøgelserne, skal i overensstemmelse med bestemmelserne i artikel 2 i forordning (EØF) nr. 357/79 fremsende de registrerede data til Eurostat i følgende form: 1) Dataene skal indeholde oplysninger om bedrifterne under et, hvis der er tale om totaltælling (eller ekstrapolerede samlede oplysninger om bedrifterne, hvis der er tale om en stokastisk stikprøveundersøgelse), men ikke om de enkelte bedrifter. 2) Dataene skal overføres på 9-spors magnetbånd 1 600 BPI (630 bytes/cm) standard label. 3) Dataene skal have en fast postlængde på 308 positioner og vil blive registeret i EBCDI-kode. 4) De to første felter af hver post skal indeholde identifikationer. Det første felt (3 positioner) angiver den geografiske enhed; kode herfor findes i de særlige bestemmelser og i bilag II. 5) Det andet felt (2 positioner) beskriver tabelprogrammets tabel som fastsat i forordning (EØF) nr. 357/79. Koden for tabellerne findes i de særlige bestemmelser. 6) Antallet og størrelsen af felterne i hver post varierer for hver tabel. Hvis længden på 308 positioner ikke nås for visse tabellers vedkommende, udfyldes posten med tomme pladser til slut. 7) Dataene skal højrestilles i hvert felt. 8) Oplysninger om arealerne opgives i ha med 2 decimaler og virtuelt komma. 9) Medlemsstaterne kan selv vælge blokningsfaktor og skal underrette Eurostat om, hvilken faktor der anvendes. 10) Posterne skal klassificeres efter geografisk enhed, tabel og størrelsesklasse eller sort. 11) Administrative standardmetoder for fremsendelse til Eurostat af registre på magnetbånd skal fastlægges af Eurostat og medlemsstaterne.
DA Den Europæiske Unions Tidende L 355/104

KOMMISSIONENS AFGØRELSE

af 14. december 2006

om fortsættelse i 2007 af de sammenlignende EF-prøver på og -analyser af frø og formeringsmateriale af Asparagus officinalis L. i henhold til Rådets direktiv 2002/55/EF, som blev indledt i 2005

(EØS-relevant tekst)

(2006/934/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2002/55/EF af 13. juni 2002 om handel med grøntsagsfrø (1),

under henvisning til Kommissionens beslutning 2005/5/EF af 27. december 2004 om ordningen for sammenlignende EF-prøver på og -analyser af frø og formeringsmateriale af visse landbrugs- og grøntsagsplantearter og vin efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2005 til 2009 (2), særlig artikel 3, og

ud fra følgende betragtninger:

(1) Ved beslutning 2005/5/EF er der indført en ordning for sammenlignende prøver og analyser, som skal foretages i henhold til Rådets direktiv 2002/55/EF vedrørende Asparagus officinalis L. fra 2005 til 2009.

(2) De prøver og analyser, der er foretaget i 2005 og 2006, bør fortsættes i 2007 —

TRUFFET FØLGENDE AFGØRELSE:

Eneste artikel

De sammenlignende EF-prøver på og -analyser af frø og formeringsmateriale af Asparagus officinalis L., som blev indledt i 2005, fortsættes i 2007 i overensstemmelse med beslutning 2005/5/EF.

Udfærdiget i Bruxelles, den 14. december 2006. På Kommissionens vegne Markos KYPRIANOU Medlem af Kommissionen

(1) EFT L 193 af 20.7.2002, s. 33. Senest ændret ved direktiv 2004/117/EF.

(2) EUT L 2 af 5.1.2005, s. 12.
(8)

Ved behandlingen af alachlor viste der sig en række uafklarede spørgsmål, som blev henvist til Ekspertpanelet for Plantesundhed, Plantebeskyttelsesmidler og Restkoncentrationer heraf. Ekspertpanelet blev anmodet om at udtale sig om to spørgsmål. Det første spørgsmål gik på, om forekomsten af tumorer i næsemuslingerne, som er blevet observeret i karcinogenicitetsundersøgelsen på rotter, var af betydning for mennesker, og om det i bekræftende fald er en genotoksisk mekanisme, der gør sig gældende. Det andet spørgsmål gik på, om de oplysninger, der er fremlagt for metabolitterne 65, 85, 54, 25, 76 og 51, og som viser, at grænseværdien på 0,1 µg/l er overskredet, var tilstrækkelig dokumentation for, at disse metabolitter ikke er relevante. Ekspertpanelet konkluderede i sin udtalelse (5) om det første spørgsmål, at evidensgrundlaget lader formode, at der ligger en anden mekanisme end genotoksicitet bag den forekomst af tumorer i næsemuslingerne, der er observeret i karcinogenicitetsundersøgelserne på rotter. Denne mekanisme kunne være af betydning for mennesker, men det er overordentlig usandsynligt, at man ville nå op på sådanne koncentrationer af den aktive metabolit, at den begivenhedskæde, der resulterer i kræft, ville blive sat i gang. Ekspertpanelet konkluderede vedrørende det andet spørgsmål, at metabolitterne 65, 54 og 25 er blevet behørigt undersøgt for toksicitet, mens toksicitetsdatabasen er mangelfuld for så vidt angår jordmetabolitterne 85, 76 og 51. Også genotoksicitetsdatabasen er mangelfuld for så vidt angår jordmetabolitterne 85, 76 og 51. Ekspertpanelet kunne ikke konkludere, at metabolit 25 var sikker ud fra et genotoksicitetsmæssigt synspunkt. Det konkluderes, at mens der er fremlagt tilstrækkelige oplysninger om metabolitterne 65 og 54 til at godtgøre, at de ikke er relevante, er det ikke muligt at konkludere det samme for metabolitterne 85, 76, 51 og 25.
(2)

Der blev opstillet et EF-mål for mindskelse af forekomsten af alle salmonellaserotyper af betydning for folkesundheden i avlsflokke af Gallus gallus i primærproduktionen ved Kommissionens forordning (EF) nr. 1003/2005 af 30. juni 2005 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EF-mål for mindskelse af forekomsten af visse salmonellaserotyper i avlsflokke af Gallus gallus og om ændring af forordning (EF) nr. 2160/2003 (2).
(3)

De græske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde data- og informationskravene i bilag II til direktiv 91/414/EØF. Det indgivne dossier synes også at opfylde data- og informationskravene i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de øvrige medlemsstater, ligesom det blev forelagt for Den Stående Komité for Fødevarekæden og Dyresundhed.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de fremsatte argumenter kan ovennævnte problemer stadig ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder phosalon, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de fremsatte argumenter kan ovennævnte problemer stadig ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder dimethenamid, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(4)

Flyvende hunde af arten Pteropus anses for at være den naturlige vært for Hendra disease virus og anses for at være virus-reservoir for Nipah disease. Disse pattedyr viser imidlertid ingen kliniske tegn på sygdom, og neutraliserende antistoffer kan findes sammen med viruset.
DA Den Europæiske Unions Tidende L 125/31

Berigtigelse til Kommissionens beslutning 2007/319/EF af 8. september 2006 om statsstøtte nr. C 45/04 (ex NN 62/04) til den tjekkiske stålproducent Třinecké železárny, a.s.

( Den Europæiske Unions Tidende L 119 af 9. maj 2007 )

Titlen i indholdsfortegnelsen og på side 37 samt slutformularen på side 44:

I stedet for:

»8. september 2006«

læses:

»8. november 2006«
DA Den Europæiske Unions Tidende L 268/40

Berigtigelse til Kommissionens beslutning 2007/559/EF af 2. august 2007 om ændring af beslutning 2003/467/EF for så vidt angår erklæringen om, at visse administrative regioner i Polen er officielt fri for enzootisk kvægleukose

( Den Europæiske Unions Tidende L 212 af 14. august 2007 )

Side 21, bilaget, femte led:

I stedet for:

»— Voivodship Śląskie Powiaty: Będziński, Bielski, Bielsko Biała, Bytom, Chorzów, Cieszyński, Częstochowski, Częstochowa, Dąbrowa, Gliwicki, Gliwice, Jastrzębie Zdrój, Jaworzno, Katowice, Kłobucki, Lubliniecki, Mikołowski, Mysłowice, Myszkowski, Piekary Śląskie, Pszczyński, Raciborski, Ruda Śląska, Rybnicki, Rybnik, Siemianowice, Sosnowiec, Świętochłowice, Tarnogórski, Tychy, Tyski, Wodzisławski, Zabrze, Zawierciański, Żory, Żywiecki.«

læses:
2)

Artikel 6 affattes således: »Artikel 6 Overvågning i regioner, der ikke er anerkendt som fri for smitsomt blæreudslæt hos svin 1. Italien sikrer, at prøveudtagning og kontrol med henblik på at påvise smitsomt blæreudslæt hos svin gennemføres som fastsat i stk. 2, 3 og 4 i regioner, der ikke er anerkendt som fri for smitsomt blæreudslæt hos svin. 2. Artikel 5, stk. 2, gælder for bedrifter, der er anerkendt som fri for smitsomt blæreudslæt, og hvor der holdes avlssvin. 3. På bedrifter, der er anerkendt som fri for smitsomt blæreudslæt, og hvor der ikke holdes avlssvin, udtages to gange om året prøver af 12 tilfældigt udvalgte svin eller af alle svin, hvis der er færre end 12 svin på bedriften, med henblik på serologisk undersøgelse. 4. På samlesteder for svin udtages der fra alle stier, hvor der normalt holdes svin, hver anden måned prøver af fækalt materiale til virologisk undersøgelse. Svin må ikke flyttes fra samlestederne, førend der foreligger negative resultater af disse prøver.«
b)

viser, at de er i stand til at opfylde følgende betingelser, herunder angivelse af de separate produktionslinjer: i) træffe alle nødvendige foranstaltninger for at muliggøre korrekt overholdelse af interne procedurer for adskillelse af rå mælk, lige fra indsamlingen til det endelige produktstadium, herunder ruter for mælkeindsamling, separat lagring og behandling af mælk, der opfylder kravene, og mælk, der ikke gør det, særlig pakning og mærkning af mejeriprodukter, uanset om de er fremstillet af mælk, der opfylder kravene, eller mælk, der ikke gør det, samt separat lagring af denne mælk ii) indføre en procedure, der sikrer, at den rå mælk kan spores, herunder den nødvendige dokumentation for produktbevægelserne, og at der kan redegøres for mejeriprodukter, så mælk, der opfylder kravene, og mælk, der ikke gør det, kan afstemmes med de producerede produktkategorier iii) sikre, at al rå mælk udsættes for varmebehandling ved en temperatur på mindst 71,7 °C i 15 sekunder iv) træffe alle hensigtsmæssige foranstaltninger for at sikre, at identifikationsmærker, der er omhandlet i bilag II, afsnit I, til forordning (EF) nr. 853/2004, ikke anvendes ulovligt.
(3)

Provinsen Oristano, visse kommuner i provinsen Sassari og visse kommuner i provinsen Nuoro bør derfor udgå af listen over de områder på Sardinien, jf. artikel 5, stk. 2, litra b), nr. i), i beslutning 2005/363/EF, for hvilke undtagelsen i denne artikel, der giver de italienske myndigheder tilladelse til forsendelse af svinekød under visse betingelser, ikke gælder.
(5)

I overgangsperioden skal situationen i alle forarbejdningsvirksomheder i sektorerne for henholdsvis kød og mælk vurderes for at sikre, at visse virksomheder har afsluttet moderniseringen af deres anlæg, således at de er i overensstemmelse med fællesskabskravene. Endvidere skal sporbarhedssystemet forbedres for at opfylde fællesskabsnormerne.
(3)

Den 20. november 2006 meddelte Spanien Kommissionen, at der er påvist forekomst af serotype 4-virus i et yderområde i spærrezone E. Denne zone bør derfor udvides under hensyntagen til de foreliggende data om vektorens økologi og de aktuelle vejrforhold.
DA Den Europæiske Unions Tidende L 1/4

RÅDETS AFGØRELSE

af 1. januar 2007

om udnævnelse af medlemmer af Kommissionen for De Europæiske Fællesskaber

(2007/1/EF)

RÅDET FOR DEN EUROPÆISKE UNION HAR —

under henvisning til akten vedrørende vilkårene for Republikken Bulgariens og Rumæniens tiltrædelse af Den Europæiske Union og tilpasningerne af de traktater, der danner grundlag for Den Europæiske Union, særlig artikel 45,

under henvisning til Europa-Parlamentets udtalelser,

efter fælles aftale med formanden for Kommissionen —

TRUFFET FØLGENDE AFGØRELSE:

Artikel 1

Meglena KUNEVA

Leonard ORBAN

udnævnes herved til medlemmer af Kommissionen for perioden fra den 1. januar 2007 til den 31. oktober 2009.

Artikel 2

Denne afgørelse træder i kraft den 1. januar 2007.

Artikel 3

Denne afgørelse offentliggøres i Den Europæiske Unions Tidende.
(1)

Artikel 11, stk. 5, i Rådets forretningsorden (i det følgende benævnt »forretningsordenen«) fastsætter, at når Rådet træffer en afgørelse, som kræver kvalificeret flertal, og hvis et medlem af Rådet kræver det, kontrolleres det, at de medlemsstater, der udgør dette kvalificerede flertal, repræsenterer mindst 62 % af Den Europæiske Unions samlede befolkning beregnet i overensstemmelse med befolkningstallene i artikel 1 i bilag III i forretningsordenen.
Nansen BEHAR, PhD Member of the Managing Board of the Union for Private Economic Enterprise
(6)

Forvaltningsorganet skal mobilisere fremragende ekspertise til støtte for de mål, Kommissionen har opstillet, og under Kommissionens kontrol. Dets oprettelse har desuden til formål at gøre det lettere at rekruttere specialister i spørgsmål vedrørende det transeuropæiske transportnet for dermed at sikre en så effektiv gennemførelse af det transeuropæiske transportnet som muligt.
(5)

Investeringer i kraftvarmeproduktion kræver stabile vilkår og fortsat investortillid. Det vil derfor være hensigtsmæssigt at lade de samme referenceværdier for en kraftvarmeenhed gælde i et længere tidsrum, f.eks. 10 år. Eftersom hovedformålet med direktiv 2004/8/EF er at fremme kraftvarmeproduktion for at opnå primærenergibesparelser, bør der dog gives incitamenter til ombygning af ældre kraftvarmeenheder for at forbedre deres energieffektivitet. Derfor bør referenceværdierne for effektiviteten ved produktion af el i kraftvarmeenheder skærpes fra det elvte år efter den pågældende enheds bygningsår.
(1)

Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (3) er der fastsat visse beskyttelsesforanstaltninger med henblik på at forhindre spredning af aviær influenza til sygdomsfrie dele af Fællesskabet via flytning af fugle eller produkter heraf.
(1)

Ved en inspektion, som Kommissionens tjenestegrene foretog i Republikken Guinea for nylig, har det vist sig, at der er alvorlige hygiejnemangler i forbindelse med hele produktionskæden for fiskevarer. Manglerne omfatter utilstrækkelig kølekæde, anvendelse af vand, der ikke er drikkevand, og ringe hygiejneforhold på fartøjer og virksomheder. Disse mangler vil sandsynligvis føre til sundhedsskadelig forurening af fiskevarer bestemt til konsum og udgør således en alvorlig risiko for forbrugersundheden.
(1)

Kommissionens forordning (EF) nr. 831/2002 af 17. maj 2002 om gennemførelse af Rådets forordning (EF) nr. 322/97 om EF-statistikker, for så vidt angår adgang til fortrolige data til videnskabelige formål (2), fastlægger med henblik på at gøre det muligt at drage statistiske konklusioner til videnskabelige formål betingelserne for at give adgang til fortrolige data, der indberettes til EF-myndigheden, og regler for samarbejdet mellem Fællesskabet og de nationale myndigheder for at lette denne adgang.
(3)

Resultaterne af landbrugsstrukturundersøgelserne er af stor betydning for den fælles landbrugspolitik. Det er derfor nødvendigt, at oplysningerne til stadighed er af høj kvalitet, og anvendelse af data fra andre kilder end statistiske undersøgelser bør kun accepteres, hvis disse data er lige så pålidelige som data fra statistiske undersøgelser. Det bør derfor pålægges medlemsstaterne at træffe de foranstaltninger, der er nødvendige for at sikre, at oplysningerne er af samme kvalitet som oplysninger, der fås fra statistiske undersøgelser, samt at rapportere om kvaliteten af disse oplysninger.
(2)

Eftersom fristen for gennemførelse af direktiv 2005/94/EF i den nationale lovgivning er 1. juli 2007, blev Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (5) og Kommissionens beslutning 2006/416/EF af 14. juni 2006 om visse overgangsforanstaltninger over for højpatogen aviær influenza hos fjerkræ eller andre fugle i fangenskab i Fællesskabet (6) vedtaget i afventning af, at førstnævnte direktiv er gennemført. Sidstnævnte beslutninger finder anvendelse indtil den 30. juni 2007.
(2)

Ved direktiv 2006/112/EF blev perioden for anvendelse af de nedsatte momssatser forlænget indtil den 31. december 2010. Dette giver de medlemsstater, som for første gang ønsker at benytte sig af denne mulighed, og de medlemsstater, der ønsker at ændre listen over tjenesteydelser, som de tidligere har anvendt nævnte bestemmelse på, mulighed for at fremsætte anmodning herom til Kommissionen.
(2)

Der er blevet en plads ledig som medlem af Regionsudvalget, efter at Etienne SCHNEIDER er trådt tilbage. Der er ligeledes blevet en plads ledig som suppleant til Regionsudvalget, efter at Aly MAY er trådt tilbage —
b)

som suppleanter: — Lykke DEBOIS, regionsrådsmedlem, som efterfølger for Kristian EBBENSGAARD — Bent LARSEN, regionsrådsmedlem, som efterfølger for Søren ERIKSEN — Tove LARSEN, formand for sammenlægningsudvalget, Aabenraa kommune, som efterfølger for Bente NIELSEN — Erik NIELSEN, borgmester, Rødovre kommune, som efterfølger for Jan BOYE — Søren SALLING, regionsrådsmedlem, som efterfølger for Mona HEIBERG.
(2)

Der er blevet tre pladser ledige som medlemmer af Regionsudvalget, efter at Anders GUSTÂV er afgået ved døden og efter udløbet af mandatperioden for Catarina TARRAS-WAHLBERG og Aldo ISKRA. Der er blevet to pladser ledige som suppleanter efter udløbet af mandatperioden for Catarina SEGERSTEN-LARSSON og Christina TALLBERG —
(4)

Med hensyn til foranstaltningerne i beslutning 2005/760/EF påbegyndte Kommissionen sin evaluering af udtalelsen umiddelbart efter dens frigivelse, og en første analyse af udtalelsen og de potentielle ændringer af disse foranstaltninger fandt sted på et møde i en ekspertarbejdsgruppe under Den Stående Komité for Fødevarekæden og Dyresundhed den 14. november 2006 og på mødet i Den Stående Komité for Fødevarekæden og Dyresundhed den 27. november 2006. På baggrund af den nuværende dyresundhedssituation i verden med hensyn til aviær influenza bør restriktionerne i beslutning 2005/760/EF videreføres i en kort overgangsperiode for i tråd med medlemsstaternes tilkendegivelser på mødet den 27. november 2006 at give medlemsstaterne og Kommissionen mulighed for i nært samarbejde med disse, at afslutte denne evaluering og forberede de foranstaltninger, der skal fastsættes.
DA Den Europæiske Unions Tidende L 7/19

KOMMISSIONENS BESLUTNING

af 20. december 2006

om ændring af beslutning 2005/362/EF af 2. maj 2005 om godkendelse af planen for udryddelse af afrikansk svinepest hos vildtlevende svin på Sardinien i Italien

(meddelt under nummer K(2006) 6718)

(Kun den italienske udgave er autentisk)

(2007/11/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (1), særlig artikel 16, stk. 1, og

ud fra følgende betragtninger:

(1) Ved Kommissionens beslutning 2005/362/EF af 2. maj 2005 om godkendelse af planen for udryddelse af afrikansk svinepest hos vildtlevende svin på Sardinien i Italien (2) godkendes planen for udryddelse af afrikansk svinepest hos vildtlevende svin i regionen Sardinien.

(2) Italien har underrettet Kommissionen om resultaterne af denne plan og den gunstige udvikling i denne sygdom på Sardiniens område.

(3) Det er derfor hensigtsmæssigt at omdefinere de forskellige områder og navnlig det område med stor risiko i regionen Sardinien, hvor udryddelsesplanen skal gennemføres.

(4) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilag I til beslutning 2005/362/EF erstattes af teksten i bilaget til nærværende beslutning.

Artikel 2

Denne beslutning er rettet til Den Italienske Republik.

Udfærdiget i Bruxelles, 20. december 2006. På Kommissionens vegne Markos KYPRIANOU Medlem af Kommissionen

(1) EFT L 192 af 20.7.2002, s. 27.

(2) EUT L 118 af 5.5.2005, s. 37.
(3)

Italien har dog ansøgt om en undtagelse fra forbuddet for så vidt angår transport ad offentlige og private veje af slagtesvin, som bringes ind i beskyttelsesdistriktet udefra for at blive ført til et slagteri i distriktet.
(2)

USA har anmodet om, at listen ændres for så vidt angår registreringerne for dette land, nærmere bestemt adressen på et center.
(5)

Nogle medlemsstater har meddelt Kommissionen, at dette identifikationsmærke har fået en dårlig modtagelse af virksomhedsledere og kunder i industrien. Der bør derfor indføres et alternativt identifikationsmærke, som medlemsstaterne kan beslutte at anvende i stedet for det mærke, der er omhandlet i bilag II til direktiv 2002/99/EF. Af kontrolhensyn er det imidlertid vigtigt, at medlemsstater, der beslutter at anvende det alternative identifikationsmærke i tilfælde af udbrud af aviær influenza eller Newcastle disease, på forhånd giver Kommissionen meddelelse herom.
(6)

Ved Kommissionens beslutning 2006/415/EF (7) er der desuden fastsat visse restriktioner for område A og B, herunder et forbud mod afsendelse fra disse områder af animalske produkter til konsum, der er fremstillet af vildtlevende fjervildt. Beslutningen indeholder dog bestemmelser om undtagelser fra denne restriktion for afsendelse til hjemmemarkedet af visse former for kød samt kødprodukter og tilberedt kød under visse betingelser, herunder mærkning af kødet, jf. bilag II til direktiv 2002/99/EF.
(1)

De operationelle behov og behovet for effektivt at bekæmpe organiserede former for kriminalitet gennem Europol kræver, at Montenegro tilføjes på listen over de tredjelande, som Europols direktør bemyndiges til at indlede forhandlinger med.
(2)

Det Forenede Kongerige oplyste i en skrivelse, som Kommissionen modtog i juli 2006, at der var påvist Bonamia ostreae i Loch Sunart. Området er hidtil blevet betragtet som værende fri for Bonamia ostreae, men kan på grund af ovenstående ikke længere anses for at have denne status.
(6)

Derudover er visse tredjelande opført på listen i bilaget til beslutning 2004/432/EF for så vidt angår kød af kvæg, får og geder, svin samt dyr af hestefamilien med begrænsningen »Kun tarme«. Denne begrænsning blev indsat i bilaget som en oplysning om de tredjelande, hvorfra det er tilladt at importere tarme. De pågældende tredjelande skal imidlertid ikke forelægge en overvågningsplan for restkoncentrationer specifikt for tarme til godkendelse, da det ikke anses for nødvendigt at have en overvågningsplan for restkoncentrationer for disse produkter. Af hensyn til klarheden i fællesskabslovgivningen bør angivelser, ud for hvilke begrænsningen »Kun tarme« er anført, derfor udgå af listen i bilaget til beslutning 2004/432/EF, uden at det i øvrigt er til hinder for import af sådanne produkter.